### Resumé

Lodsejeren har anmodet om en lokalplan for området i det vestlige Kollemorten. Lokalplanområdet ligger i udkanten af landsbyen i forlængelse af boligvejen [adresse].

Området ligger i dag som landbrugsjord med omkringliggende marker og natur og grænser mod øst op til et eksisterende boligområde og mod nord op til en landejendom.

Lokalplanen sikrer mulighed for udstykning af grunde til boligformål.

Der planlægges for en udstykning til fem parcelhusgrunde. Hvis det vurderes nødvendigt, bliver grunden mod nordøst inddraget til brug for et regnvandsbassin til håndtering af overfladevand.

### Sagsfremstilling

**Lokalplanens indhold**

![Figur 1: Kort over lokalplanområdet](data:image/jpeg;base64...)

*Figur 1: Kort over lokalplanområdet*

Området ligger indenfor landsbyafgrænsningen i [adresse] vestlige ende og ligger i dag som landbrugsjord. Lodsejeren har anmodet om udarbejdelse af en lokalplan til boligformål.

Området er ca. 0,6 ha.

Det forventes at kunne udstykke fem grunde til åben-lav bebyggelse, hvis jordbundsforholdene gør det muligt at nedsive overfladevand lokalt. Alternativt skal grunden mod nordøst inddrages til et regnvandsbassin, og der udstykkes derfor kun med fire grunde.

Smedevænget forlænges i forbindelse med adgangen til landejendommen og vejadgangen til området, kommer til at være via denne.

Området er omfattet af eksisterende kommuneplanramme nr. 99.L.25 som udlægger området til boligformål. Lokalplanen udarbejdes i overensstemmelse med kommuneplanrammen.

Beplantningsbæltet og det store træ i det sydlige skel ønskes bevares, hvorfor grundene ikke lægges direkte op ad dette. Hertil tænkes at indarbejde en stiadgang, hvor beboerne kan sidde på en bænk og nye udsigten over markerne, mens børnene klatrer i det store flotte gamle træ.

**Vurdering af afledte konsekvenser**

Der bliver ikke udarbejdet en helhedsvurdering, da planen ikke ligger indenfor et område med udfordringer.

**Høringsperiode**

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

Da der i høringsperioden er sommerferie, forlænges den til syv uger.

**Overtagelsespligt/Frafaldserklæring**

Lokalplanområdet forbliver i landzone, og en frafaldserklæring er derfor ikke nødvendig.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at**  udarbejdelse af forslag til lokalplan nr. 1416 igangsættes.

### Beslutning

Godkendt.